Imetniki osebnega računa pri Gorenjski banki lahko sredstva na svojo predplačniško kartico Mastercard enostavno in brezplačno dodajate preko spletne banke Link ali mobilne banke Link m. V primeru, da mobilne ali spletne banke nimate, lahko prenos sredstev po enakem postopku uredite s predložitvijo predplačniške kartice Mastercard na bančnem okencu v poslovalnicah Gorenjske banke.
Če osebnega računa v Gorenjski banki nimate, potem za prenos sredstev iz svojega osebnega računa pri izbrani banki potrebujete IBAN številko bančnega računa in sklic oz. referenco, ki se nahajata na hrbtni strani vaše predplačniške kartice.
Pri tem lahko imetnik predplačniške kartice v skladu s Splošnimi pogoji o opravljanju plačnih storitev na kartico prejema zgolj prilive:
iz svojega računa,
lastnih pologov ali
s strani zakonitega zastopnika uporabnika.
Če imetnik kartice uporablja predplačniški kartični račun za prejemanje katerih koli drugih prilivov, je banka o tem dolžna obvesti pristojne institucije.